3. ΒΑΣΙΛΙΚΟΝ ΔΙΑΤΑΓΜΑ της 26 Αυγ./8 Σεπτ. 1949 (ΦΕΚ Α' 201) Περί παροχής διευκολύσεων εις τας εξετάσεις κλπ. δια τους στρατευομένους φοιτητάς. Έχοντες υπ' όψει:1)το άρθρ. 11 του Α.Ν. 955/1949 «περί ρυθμίσεως φοιτητικών ζητημάτων», 2)την γνώμην των Σχολών και των Συγκλήτων των Ανωτάτων Εκπαιδευτικών Ιδρυμάτων και 3)τας υπ' αριθ. 398 και 479 ε.έ. γνωμοδοτήσεις του Συμβουλίου Επικρατείας, απεφασίσαμεν και διατάσσομεν: Άρθρ.1.-1.Οιαδήποτε προθεσμία εγγραφής  ή ανανεώσεως εγγραφής αναστέλλεται δια  τους    στρατευομένους    φοιτητάς   ή   σπουδαστάς Σελ. 65 εν γένει των Ανωτάτων Εκπαιδευτικών Ιδρυμάτων κατά την διάρκειαν της στρατεύσεώς των επί ένα μήνα μετά την αποστράτευσίν των. Άρθρ.2.-1.Στρατευμένοι φοιτηταί των Θεωρητικών Σχολών των Πανεπιστημίων, ως και της Ανωτάτης Σχολής Οικονομικών κα Εμπορικών Επιστημών και της Παντείου Ανωτάτης Σχολής Πολιτικών Επιστημών απαλλάσσονται τελείως των φροντιστηριακών ασκήσεων, δι' όσον χρονικόν διάστημα ετέλουν εν στράτευσει. 2.Ως προς τας ασκήσεις των στρατευομένων φοιτητών των Σχολών Θετικών Επιστημών των Πανεπιστημίων ισχύουν τα ακόλουθα. α)Αι ασκήσεις επί των μαθημάτων εκάστου πανεπιστημιακού έτους περιορίζονται εις τέσσαρας το πολύ μήνας. β)Οι στρατευθέντες φοιτηταί του Ν.Δ. 132/1946 ως και οι κανονικοί τοιούτοι οι έχοντες υπηρεσίαν των πρόσω γίνονται δεκτοί κατ' απόλυτον προτεραιότητα εις τα εργαστήρια προς διεξαγωγήν των νενομισμένων ασκήσεων. Οι στρατευθέντες και μη έχοντες υπηρεσίαν των πρόσω προτιμώνται των μη στρατευθέντων φοιτητών. Μεταξύ στρατευθέντων του Ν.Δ. 132 και κανονικών φοιτητών της αυτής κατηγορίας η προτεραιότης εις τας ασκήσεις κανονίζεται υπό της οικείας Σχολής. γ)Η πρακτική άσκησις των εκτοετών φοιτητών της Ιατρικής Σχολής εις τας Παθολογικάς, Χειρουργικάς και Μαιευτικάς Κλινικάς διαρκεί δύο μήνας εις εκάστην τούτων. Άρθρ.3.-Οι δικαιούμενοι να υποβληθώσιν εις τμηματικάς εξετάσεις κατά τας διατάξεις του Α.Ν. 851/1946 στρατευμένοι ή στρατευθησόμενοι φοιτηταί όλων των Σχολών αμφοτέρων των Πανεπιστημίων της Παντείου Ανωτάτης Σχολής Πολιτικών Επιστημών δίδουσι ταύτας κατά την σειράν των ετών φοιτήσεως με τας ακολούθους επί πλέον διευκολύνσεις. α)Ορίζεται κατά Μάρτιον ή Απρίλιον δια τους στρατευθέντας μία επί πλέον εξεταστική περίοδος πέραν των υπό του άρθρ. 1 του Α.Ν. 851/1946 προβλεπομένων. β)Η ανανέωσις της εγγραφής των επομένων ετών γίνεται κατά σειράν των ετών φοιτήσεως και εφ' όσον ο φοιτητής ησκήθη, προκειμένου περί Σχολών των Θετικών Επιστημών επί των μαθημάτων του προηγουμένου έτους. Η μη προσέλευσις εις εξετάσεις των μαθημάτων του προηγουμένου έτους δεν αποτελεί κώλυμα ανανεώσεως της εγγραφής του επομένου έτους. Σελ. 66 Άρθρ.4.-1.Οι ανήκοντες εις το προπαιδευτικόν έτος 1945-46 φοιτηταί οι μη χρησιμοποιήσαντες συνεπεία στρατεύσεως εν όλω ή εν μέρει τας εις την κατηγορίαν ταύτην χορηγηθείσας εξεταστικάς περιόδους, ανακτώσιν απάσας τας απωλεσθείσας περιόδους μετά την αποστράτευσίν των και εντός έτους από ταύτης. 2.Οι τυχόν προσελθόντες εις απολεσθείσας κατά τα ως άνω περιόδους, κατόπιν αποφάσεως της οικείας Σχολής και της Συγκλήτου, υπάγονται εις την προηγουμένην παράγραφον. Άρθρ.5.-Η εις πτυχιακάς εξετάσεις προσέλευσις των στρατευθέντων φοιτητών επιτρέπεται μετά 2μηνον από της τελευταίας επιτυχούς τμηματικής εξετάσεως. Άρθρ.6.-1.Σπουδασταί της Ανωτάτης Σχολής Οικονομικών και Εμπορικών Επιστημών εγγραφέντες κατά τα ακαδημαϊκά έτη 1944-45 μέχρι και του 1948-49, δικαιούμενοι να προσέλθωσιν εις τμηματικάς εξετάσεις καθ' ον χρόνον ήσαν στρατεύσιμοι και μη προσελθόντες ή προσελθόντες ολικώς και απορριφθέντες, δικαιούνται να προσέλθωσιν μετά την αποστράτευσίν των εις συμπληρωματικάς εξετάσεις εις τρεις πλήρεις εξεταστικάς περιόδους οριζομένας εκάστοτε υπό της Συγκλήτου διατηρουμένων των προαγωγικών βαθμών των εξετάσεων εις ας τυχόν προσήλθον. 2.Η τυχόν γενομένη υπό τούτων ανανέωσις εγγραφής εις το αυτό έτος σπουδών συμψηφίζεται προς την εγγραφήν του αυτού ή επομένου έτους μετά την κατά την προηγουμένην παράγραφον εξέτασίν των. 31.Α.θ.3 Στρατευόμενοι φοιτητές Εθνικόν Μετσόβιον Πολυτεχνείον Άρθρ.7.-1.Οι φοιτώντες ιδιώται σπουδασταί μέχρι της 15ης Μαρτίου θεωρούνται ότι επεράτωσαν την φοίτησιν ολοκλήρου του ακαδημαϊκού έτους, εφ' όσον ήθελον στρατευθή. 2.Σπουδασταί αποκτήσαντες το δικαίωμα προαγωγικής εξετάσεως και στρατευθέντες κατά τας εξετάσεις δύνανται να προσέρχωνται εις προαγωγικάς εξετάσεις εφ' όσον διατελούν εν αδεία κατά την διάρκειαν ταύτης. 3.Στρατευμένοι τελειόφοιτοι σπουδασταί απορριφθέντες κατά τας προαγωγικάς εξετάσεις εις δύο μόνον μαθήματα εγγράφονται ως σπουδασταί απαλλασσόμενοι της φοιτήσεως εις άπαντα τα μαθήματα εις α έχουσι τύχει προβιβασίμου βαθμού. 4.Στρατευμένοι τελειόφοιτοι σπουδασταί υποχρεούμενοι να παρακολουθήσουν πλείονα του ενός μαθήματα δεν δύνανται να εγγραφώσιν άνευ της τηρήσεως των όρων του άρθρ. 8 του παρόντος. 5.Στρατευθέντες σπουδασταί μη παραδώσαντες εμπροθέσμως την διπλωματικήν αυτών εργασίαν λόγω της στρατεύσεώς των κατά τον χρόνον εις ον υπεχρεούντο να παραδώσουν την διπλωματικήν εργασίαν δύνανται να παραδώσουν ταύτην εις μίαν των σπουδαστικών περιόδων του επομένου ακαδημαϊκού έτους επιτρεπομένης της εγγραφής των ως σπουδαστών δια την περίοδον ταύτην. 6.Οι απολυόμενοι εκ των τάξεων του στρατού σπουδασταί επιτρέπεται να προσέρχωνται μεμονομένως εις οφειλομένας προαγωγικάς ή διπλωματικάς εξετάσεις εντός προθεσμίας και συμφώνως προς πρόγραμμα οριζόμενον υπό της Συγκλήτου. 7.Οι απολυόμενοι εκ των τάξεων του στρατού ένα μήνα προ της λήξεως του πρώτου εξαμήνου του ακαδημαϊκού έτους δύνανται να εγγράφωνται ως κανονικοί σπουδασταί. 8.Άπαντες οι στρατευμένοι σπουδασταί των Σχολών του Εθνικού Μετσοβίου Πολυτεχνείου πλην των τελειοφοίτων δύνανται να εγγραφώσι κατόπιν αιτήσεώς των, μετά την αποστράτευσίν των, εις την επομένην τάξιν άνευ προαγωγικών εξετάσεων εφ' όσον έλαβον εις απάσας τας ομάδας μαθημάτων βαθμόν ετησίας προόδου τουλάχιστον 5. Ο μέσος όρος των βαθμών της ετησίας προόδου των σπουδαστών τούτων θεωρείται και ως βαθμός έτους. 9.Στρατευθέντες σπουδασταί απορριφθέντες το πολύ εις δύο ομάδας μαθημάτων κατά την ετησίαν πρόοδον δύνανται να υπαχθώσιν εις τας διατάξεις της παρ. 8 του παρόντος εφ' όσον υπέστησαν επιτυχείς προαγωγικάς εξετάσεις εις α μαθήματα απερρίφθησαν. 10.Αι διατάξεις του παρόντος άρθρου δεν εφαρμόζονται δια τους διατελούντας εν τιμητική αποστρατεία, ή εν διαθεσιμότητι ως και δια τους αξιωματικούς του Β' πίνακος καθ' όσον δύνανται να εκπληρώσουν ομαλώς τας εν τω Ε.Μ. Πολυτεχνείω υποχρεώσεις των. 11.Αι διατάξεις του παρόντος άρθρου εφαρμόζονται δια τους στρατευθέντας σπουδαστάς μετά την 31ην Ιαν. 1947. Άρθρ.8.-Από του ακαδημαϊκού έτους 1949-50 επιτρέπεται η εγγραφή ως σπουδαστών, των στρατευθέντων σπουδαστών μόνον εφ' όσον θα προσκομίσουν έγγραφον βεβαίωσιν του Υπουργείου Στρατιωτικών ή Ναυτικών ή Αεροπορίας, ότι εξαιρετικώς επιτρέπεται η εν τω Ε.Μ. Πολυτεχνείω φοίτησίς των. Άρθρ.9.-(Αφορά τους στρατευομένους σπουδαστάς των καταργηθεισών Σ.ΥΠ. του Ε.Μ.Π.). Εις τον αυτόν επί των Θρησκευμάτων και Εθνικής Παιδείας Υπουργόν ανατίθεμεν την δημοσίεσιν και εκτέλεσιν του παρόντος Δ/τος. 